**Acta de la sessió del Ple de l’Ajuntament**

**Identificació de la sessió:**

Caràcter: Ordinària

Convocatòria: Primera

Data: 6 agost 2019

Horari: 18.00 h

Lloc de reunió: Sala d’actes Casa Consistorial

**Assistents:**

**Assistents:**

Francisco Marroig Arbona ( Batle )

Felipe Eberhard Reynès Baumgartner.

Marina Celiá Busquets

Andrés Sebastián Barceló Vicens

Antoni Aguiló Amengual

Antònio Sastre Puig

Catalina Maria Morey Mayol.

**Secretari:** Higinio Cascón Nogales.

**Desenvolupament de la sessió:**

El batle-president declara oberta la sessió i es passen a despatxar els assumptes que figuren a l’ordre de dia, que són els següents:

**1.- ACTA SESSIÓ ANTERIOR**

Tramés als membres de la Corporació, juntament amb la convocatòria, l’esborrany de l’acta de la sessió extraordinària organitzativa la Corporació, de data 25 de juny de 2019, s’aprova per unanimitat dels assistents en votació ordinària.

**2.- PROPOSTA FESTES LOCALS 2020**

Vist l'escrit tramès per la Direcció General de Treball i Salut Laboral interessant la comunicació de les dues festes locals que s'hagin decidit pel proper exercici de 2020, d’acord amb allò que prescriu l’article 46 del RD 2001/1983, de 28 de juliol.

 Es proposa l’adopció de l’acord plenari corresponent de PROPOSTA DE FESTES LOCALS DEL MUNICIPI DE FORNALUTX PER A L’ANY 2020, que seran les següents:

. 8 de setembre, dimarts, festivitat de la Mare de Deu de setembre

. 7 de desembre, dilluns anterior a la festivitat del 8 de desembre de la Inmaculada Concepció.

A continuació, es procedeix a la votació, aprovant-se la Proposta per unanimitat.

**3.- PROPOSTA NOMENAMENT MEMBRE TITULAR I DOS SUPLENTS AL PLE DE L’ASSEMBLEA GENERAL DEL CONSORCI D’INFRAESTRUCTURES DE LES ISLES BALEARS.**

 D’acord amb el demanat a la comunicació amb RGE num. 650 de 26 de juliol de 2019 del Consorci d’Infraestructures d’Illes Balears de la Conselleria de Model Econòmic, turisme i Treball de les Illes Balears, i les facultats atribuïdes al Plé per la Llei 20/2006 Municipal i de Règim Local de les Illes Balears, es presenta la següent

 **PROPOSTA DE BATLIA**

1.- Nomenar com a membre titular de l’Ajuntament e Fornalutx al Consorci d’Infraestructures d’Illes Balears de la Conselleria de Model Econòmic, Turisme i Treball de les Illes Balears el Sr. Batle Sr. Francisco Marroig Arbona, i com a primer suplent el Sr. Felip Reynès Baumgartner i segon suplent el Sr. Andrés Sebastian Barceló Vicens.

2.- Enviar certificació del present acord al Consorci d’Infraestructures d’Illes Balears.

Assabentats els assistents, previ debat, per unanimitat s’acorda aprovar la Proposta per unanimitat.

Assabentats els assistents, per unanimitat s’acorda aprovar la Proposta en tots els seus terminis.

**4.- PROPOSTA MODIFICACIÓ ORDENANÇA TINENÇA ANIMALS DOMÈSTICS I DE COMPANYIA A L’ENTORN HUMÀ. NUM. 3.-**

Per la Batlia es presenta Proposta de Modificació de l’Ordenança de la Tinença d’Animals Domèstics i de companyia a l’entorn humà, en els següents terminis:

 I ) Afegir un apartat a l'Ordenança actual amb el numero d’apartat o) amb una nova prohibició :

 “ o) Es prohibeix donar de menjar als cans i als moixos en la via pública, inclús en la part dels domicilis que donin a la via pública, devent els propietaris evitar l’entrada en la seva finca de moixos que no siguin de la seva titularitat per menjar. A aquests efectes, l’Ajuntament designarà un espai públic perquè els animals puguin menjar e un lloc degudament assenyalat i delimitat. “

L’article 17, en el seu apartat 5é ha de quedar redactat de la següent forma:

5.- Durant el termini fixat per l’Ajuntament, l’Ajuntament o l’entitat supramunicipal farà publicitat de l’existència de l’animal per poder ser cedits a tercers amb la finalitat de facilitar la seva adopció.

L’article 17, en el seu apartat 7é ha de quedar redactat de la següent forma:

7é.- El sacrifici de l’animal es durà a terme solament en cas de que fós necessari per raons de salut i sempre sota supervisió veterinària

II ) L’article 17, en el seu apartat 5é ha de quedar redactat de la següent forma:

5.- Durant el termini fixat per l’Ajuntament, l’Ajuntament o l’entitat supramunicipal farà publicitat de l’existència de l’animal per poder ser cedits a tercers amb la finalitat de facilitar la seva adopció.

L’article 17, en el seu apartat 7é ha de quedar redactat de la següent forma:

7é.- El sacrifici de l’animal es durà a terme solament en cas de que fós necessari per raons de salut i sempre sota supervisió veterinària.

III).- Es modifiquen els articles 23 i 24, de forma que resultin redactats de la següent forma:

 Art. 23.- Els propietaris d’animals de companyia de l’espècie canina i felina estan obligats a identificar-los. Els cans i els felins seran identificats individualment mitjançant la implantació d’un transponder o microxip, d’acord amb l’ordre del Conseller d’Agricultura de 21 de maig de 1999. Els cans i el felins ha de quedar inscrits en el Registre d’Identificació d’animals de companyia de les Illes Balears.

El primer paràgraf de l’article 24 ha de quedar redactat així:

“ Article 24.- El cens municipal de cans i de felins estarà format pels cans i els felins de Fornalutx inscrits en el registre d’identificació d’animals de companyia de les Illes Balears. Amb aquesta finalitat, l’Administració municipal ha d’efectuar les altes, les baixes, els canvis de domicili o altres modificacions que es produeixen i afecten als cans i felins que integrin el Cens municipal per dur a terme la corresponent actualització de l’esmentat registre.

D’acord amb la modificació presentada, es proposa l’adopció d’un acord de Ple d’aprovació provisional de conformitat amb el següent procés:

**Primer.** Aprovar inicialment l’Ordenança municipal num.: 31 reguladora de la tinença d’animals domèstics i de companyia de l’entorn humà:

**Segon.** Sotmetre l’expedient a informació pública i audiència a les persones interessades per termini mínim de 30 dies perquè puguin presentar les reclamacions i/o suggeriments que estimin oportunes.

**Tercer.** En cas de què no se presenti cap reclamació o suggeriment, l’acord inicialment adoptat s’ha d’entendre definitivament aprovat sense necessitat d’un nou acord exprés.

**Quart.** La modificació de l’ordenança municipal entrarà en vigor quan s’hagi publicat íntegrament el text en el BOIB, i hagi transcorregut el termini fixat a l’article 113 de la Llei 20/2006, municipal i de règim local de les Illes Balears.

A continuació el regidor, Sr. Felipe Reynès Baumgartner, d’Independents per Fornalutx, explica que estan previstes altres mides que ha pogut conèixer en una reunió en Natura Parc, per millorar el control dels propietaris, amb l’emissió d’un codi amb un transponder, així com dels anàlisis dels excrements dels animals que suposin la identificació del seu ADN.

El Sr. Aguiló Amengual demana pel cost i el Sr. Reynès contesta que més o manco uns 25 €. Seguidament el Sr. Aguiló manifesta que no estan d’acord amb l’espai proposat per l’Ajuntament, perquè això suposaria afavorir una colonya de moixos. El Sr. Reynès ( Independents ) contesta que es tracta de tenir-los en bones condicions mentres que venen a cercar-los.

Finalment, es procedeix a la votació, fent constar el Sr. Aguiló que el seu grup votarà a favor, amb la reserva de que no estan d’acord amb la creació d’un espai perquè mengin els moixos, i la Proposta s’aprova per unanimitat.

**5.- PRESA DE RAÓ DEL CANVI DE NOM DE L’ACTIVITAT DE BAR EN EL CARRER DE SA PLAÇA, 3, ANOMENAT “ CAN BENET “.**

 Per la Batlia es presenta la següent:

 **PROPOSTA DE BATLIA**

1.- D’acord amb la sol.licitud num. 512 de data RGE de 13 de juny de 2019 presentada pel Sr. Joan Cabrera Moragues pel canvi de titularitat de l’establiment Café Can Benet d’activitat Cafeteria Categoria Una Taça, situada a Sa Plaça, 3 del casc urbà de Fornalutx, abans de la titularitat de Cabrera Jiménez, C.B.

2.- Constant a l’expedient la documentació escaient, consistent en Declaració Responsable, de conformitat amb la Llei 7/2013, de 26 de novembre, de règim jurídic d’instal.lació, accés i exercici d’activitats en les Illes Balears, així com Certificat de l’Enginyer Industrial Sr. Joan Antoni Mercadal Rúbies, acreditatiu de l’absència de modificacions substancials en l’activitat

Es proposa l’adopció del següent acord:

PRIMER.- Prendre raó i acceptació pel Ple del canvi de titularitat de l’establiment Café Can Benet d’activitat Cafeteria Categoria Una Taça, situada a Sa Plaça, 3 del casc urbà de Fornalutx, abans de la titularitat de Cabrera Jiménez, C.B.

SEGON.- Enviar certificació del present acord a l’interessat, Sr. Joan Cabrera Moragues.

Assabentats els assistents, per unanimitat s’acorda aprovar la proposta.

**6.- OBRES**

**AUTORITZACIONS D’OBRES MAJORS**

A la vista dels informes emesos a l’expedient instruït, la Corporació, per unanimitat i en votació ordinària **ACORDA**, el següent:

* Concedir llicència d’obres, d’acord amb les prescripcions que hi consten als informes tècnics i del departament de Patrimoni a:

Exp. núm.: 20/2018

Situació: c/Bellavista, 1

Sol·licitant: Felipe Reynès Baumgartner

Arquitecte: Jaime Morell ( Can Bac Arquitectes )

Objecte: Canvi d’ús a habitatge i ampliació d’habitatge i nova piscina.

. Denegar l’atorgament de la llicència d’obres, d’acord amb les prescripcions del Tècnic:

Exp. 2019/131

Situación: c/Sant Joan, 3

Sol.licitant: Alexander Amin Jamal

Arquitecte: Javier Oliver

Objecte: Projecte Bàsic de construcció de piscina.

Donar compte llicències obres menors:

. Sr. Alfonso Castano. Connexió aigua potable. c/Alba, s/n

. Maria del Mar i Laura Puigserver Massanet. Connexió aigua potable. c/Arbona Colom, 5

. Maria del Mar i Laura Puigserver Massanet. Connexió clavegueram. c/Arbona Colom, 5

. Instal.lacions Pau Noguera. Connexió clavegueram. c/d’Es Toros, 4

**Pendent Patrimoni.**

. Obra Christopher Godlove. c/S’Alqueria, 14. Informe tècnic favorable. Pendent enviament a Patrimoni.

**7.- COMPTES I FACTURES**

. Factura de 31 de juliol e 2019

. INVESTIGACIÓN Y PROYECTOS MEDIO AMBIENTE, S.L.

Informes analítica aigües

Import: 3.849,05.- €

S’aprova la factura en l’import assenyalat.

**8.- PRECS I PREGUNTES.-** En primer lloc, el Batle, Sr. Marroig Arbona, informa de que s’ha visitat el subministrament de Sa Costera, i finalment s’ha pogut solucionar l’avaria. Seguidament es refereix al problema del consum d’aigua de l’Hotel Can Verdera. Diu que s’ha trobat l’avaria, i que s’ha localitzat el problema. Referma que, a partir d’aqui, s’ha de cercar una solució entre tots, i, parlar amb l’ATIB per tal de fer qualque gestió.

El portaveu del grup municipal del PP, Sr. Aguiló Amengual, diu que l’expedient en marxa de l’ATIB no es pot tocar. El Batle contesta que els tindrà al corrent de la situació, i el Sr. Aguiló ( PP ), diu que hi ha hagut deixadesa per part de la propietat.

El Sr. Antoni Aguiló, portaveu del grup municipal del PP diu que deu recordar que hi ha subscrit per l’Ajuntament un Plas Antidroga, i que no s’ha complit, ja que s’ha seervit alcohol en l’acte de Can Xoroi del concert de dia 26 de juliol i en la pressa de possessió del nou Batle, i que es deu anar alerta perquè és un incompliment de l’Ajuntament que pot tenir conseqüències en subvencions que hi hagi per haver subscrit aquest Pla.

La regidora del PP, Sra. Catalina Morey Mayol es refereix a la Gimkana infantil que s’ha celebrat, i diu que s’ha de mirar que els responsables tinguin el títol de monitor de temps lliure i de manipulador d’aliments al manco, i comenta que ella fa feina amb nins i sap les conseqüències si hi ha qualque problema en els events. El Batle contesta que s’ha fet amb voluntaris que l’han fet de forma desinteressada. Seguidament, la Sra. Morey ( PP ) fa referència a l’estat de la gestió amb la Llei Turística. El Batle contesta i diu que s’han fet al.legacions al seu moment, i que continuarà fent gestions, però que no van ser ateses i que és conscient del problema, perquè enguany es va detectar que l’afluència de turistes és menor mirant, per exemple, el volum de recollida de fems.

I, sense més assumptes a tractar, el president aixeca la sessió, a les 18:40 hores, de la qual, com a secretari, estenc aquesta acta.

 Vist i plau

 El batle